Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, Iruñeko espetxeko presoei ematen zaien osasun-arretari buruzkoa. Galdera 2020ko otsailaren 14ko 23. Nafarroako Parlamentuko Aldizkari Ofizialean argitaratu zen.

Iruñean, 2020ko martxoaren 6an

Lehendakaria: Unai Hualde Iglesias

ERANTZUNA

Navarra Suma talde parlamentarioko foru parlamentari Cristina Ibarrola Guillén andreak aurkezturiko 10-20-PES-00020 galderari dagokionez, zeinaren bidez informazioa eskatzen baitu espetxeko osasun-arreta bermatzeko neurriei buruz, Nafarroako Gobernuko Osasuneko kontseilariak honako informazio hau helarazten dio:

Espetxean plantillako bi fakultatiboak bajan egoteagatik osasun-arretarik ez dagoela jakinda, esku hartu dugu, kasu orotan bermatzearren osasun-arreta behar zuten bertakoak une oro artatuak egotea, Nafarroako Ospitaleguneko larrialdi-zerbitzuan eta/edo “San Martín doktorea”ko ospitalez kanpoko larrialdien zerbitzuan. Gainera, egoeraren berri izan bezain laster, bilera bat egin zen Osasunbidea-Nafarroako Osasun Zerbitzuko zuzendaritzaren eta espetxeko zuzendaritzaren artean, egoera aztertzeko eta presoen osasun-arreta une oro bermatzeko. Badirudi barneko osasun-zerbitzuaren egoera aldatu egin dela berriki; izan ere, fakultatibo bat lanera itzuli da, eta espetxeak beste sendagile bat kontratatu du zerbitzua indartzeko. Nolanahi ere, Osasun Departamentua, Nafarroako Gobernuko beste departamentu batzuekiko lankidetzan, laguntzen ari da espetxe-osasungintzaren alorreko transferentzia aurreikusiaren prozesuan. Hain zuzen, horren ezarpena prozesu-amaieran bereganatuko da.

Hori guztia jakinarazten dizut, Nafarroako Parlamentuko Erregelamenduaren 194. artikuluak xedatua betez.

Iruñean, 2020ko martxoaren 5ean

Osasuneko kontseilaria: Santos Induráin Orduna